Contumyces vesuvianus

Contumyces vesuvianus Rickenellaceae familiako onddo espezie bat da.

Sinonimoak: Agaricus vesuvianus (Basionimoa), Omphalia vesuviana, Omphalina vesuviana, Jacobia vesuviana.

 Deskribapena 
Kapela: Oso txikia, 0,5 eta 1,5 cm bitarteko diametrokoa, ganbila, oso deprimitu-inbutu formakoa. Ertza hasieran biribildua, gero inkurbatua, ildaskatua. Kapelaren azala lehorra, matea, hezetasunarekin ildaskatua eta pixka bat pruinaduna lehorrean, laranja kolorekoa (bizia hezetasunean eta zurbilagoa lehorrean).

Orriak: Zabal samar, garbi dekurrenteak, zuritik zuri-krema-horixkara doan kolorekoak.

Orri dekurrenteak: Hanka ukitzeaz gain beherantz jarraitzen duten orriak.

Hanka: Ez da kapelatik bereizten, liraina, zuzena edo okerra, zilindrikoa, fin-fin belusatua, sendoa, erraboildun samarra, laranja kolorekoa (kapela baino pixka bat argiagoa).

Haragia: Laranja kolorekoa, oso urria, usain eta zaporerik gabea. Espora-jalkina zuria.

Etimologia: Omphalina terminoa grekotik dator, zilbor txiki, esan nahi duen "omphalos" hitzetik. Vesuviana epietoa hazten den eremuagatik du.

 Jangarritasuna 
Interes gastronomikorik gabea.

 Nahasketa arriskua 
Omphalina pyxidata, txikiagoa da, kolore apalagoa eta iparraldeko banaketa du. Loreleia marchantiae ere txikiagoa da.

 Sasoia eta lekua 
Udazkenean eta neguan. Bakarka edo talde txikietan. Kolore deigarria izan arren, ezkaien azpian ikusi gabe uzten da.

 Banaketa eremua 
Iberiar penintsulako hegoaldea, Korsika, Sardinia, Grezia eta Turkia.

 Erreferentziak 

 Kanpo estekak 

Kategoria:Hymenochaetales
Kategoria:2002. urtean deskribatutako onddoak
Kategoria:Portugal‎go‎ onddoak
Kategoria:Espainia‎ko‎ onddoak
Kategoria:Frantziako‎ onddoak
Kategoria:Italia‎ko‎ onddoak
Kategoria:Turkiako onddoak
Kategoria:Grezia‎ko‎ onddoak